રતલીનેય માધાના સપનાની ખબર. આ રતલી જેવી સમજુ સ્ત્રી એ માધાને માટે ઇશ્વરનો આશીર્વાદ હતો. બન્ને જણ રેલ્વે ટ્રેકની પાછળ પડી રહેલા એક મોટા અને એક બાજુથી તૂટી ગયેલા ભૂંગળામાં રહે. બેય બાજુએ કોથળાના પડદા કરીને આટલા નાના ભૂંગળાનેય રતલી એકદમ ચોખ્ખું ચણાક રાખે. ઘર બનાવાના સપનાને પૂરુ કરવા બેઉએ પોતાનો સંસાર પણ હાલમા નહીં વધારવાનો નિર્ણય કરી સમજ બતાવી હતી. જે દહાડે ઝૂંપડુ લેવાનુ નક્કી કર્યુ તે દહાડાથી બન્નેને જાણે જગ જીત્યું હોય તેવો સંતોષ થતો. માધાના મનમા ઝૂંપડાનું વાસ્તુ કરવાનુ નક્કી જ હતું. પ્રતાપભાઇ પાસે હજી ગઇ કાલે જ ૧૦ ચીઠ્ઠીઓ લખાવી કે